

 **REPUBLIKA HRVATSKA**

**KRAPINSKO – ZAGORSKA ŽUPANIJA**

OPĆINA HUM NA SUTLI

 OPĆINSKI NAČELNIK

**KLASA:** 810-06/21-01/2

**URBROJ:** 2214/02-03-21-7

 **Hum na Sutli,** 1. srpanj 2021.

 Na temelju članka 24. stavak 1. Zakona o sustavu civilne zaštite, („Narodne novine“ broj 82/15, 118/18, 31/20 i 20/21), članka 6. i 8. Pravilnika o sastavu Stožera, načinu rada te uvjetima za imenovanje načelnika, zamjenika načelnika i članova Stožera civilne zaštite ( „Narodne novine“ broj 126/19, 17/20) i članka 47. Statuta Općine Hum na Sutli ("Službeni glasnik Krapinsko-zagorske županije" br. 9/21), općinski načelnik Općine Hum na Sutli dana 1. srpnja 2021. godine, donio je

**ODLUKU**

**o imenovanju članova Stožera civilne zaštite Općine Hum na Sutli**

**Članak 1.**

U Stožer civilne zaštite Općine Hum na Sutli imenuju se:

1. **MARIJAN ČUČEK**, zapovjednik Vatrogasne zajednice Općine Hum na Sutli, za Načelnika Stožera civilne zaštite Općine Hum na Sutli,
2. **RAJKO JUTRIŠA**, predsjednik Vatrogasne zajednice Općine Hum na Sutli, za zamjenika načelnika Stožera civilne zaštite Općine Hum na Sutli.

Za članove Stožera civilne zaštite Općine Hum na Sutli imenuju se:

1. **MARIJAN TURNIŠKI**, načelnik Policijske postaje Pregrada
2. **DRAŽEN STRABIĆ**, viši stručni savjetnik za koordinaciju djelovanja civilne zaštite Krapina

**5. SEBASTIJAN FERATOVIĆ**, dr.med., doktor primarne zdravstvene zaštite u Domu zdravlja Hum na Sutli

**6.** **DANIJEL JAVORIĆ BARIĆ**, predsjednik općinskog vijeća Općine Hum na Sutli,

**7.** **HRVOJE BREZINŠĆAK**, komunalno poduzeće Humkom d.o.o. Hum na Sutli,

**8.** **ANICA KOVAČIĆ**, pročelnik Jedinstvenog upravnog odjela Općine Hum na Sutli,

**9.** **ŠTEFICA PASARIĆ**, ravnateljica Gradskog društva Crvenog križa Pregrada,

**10.** **GORDANA ŠPOLJAR**, patronažna sestra pri Domu zdravlja Hum na Sutli,

**11.** **MIRA KIC**, medicinska sestra pri Domu zdravlja Hum na Sutli,

**12.** **MARIJO VIDIĆEK**, vijećnik općinskog vijeća Općine Hum na Sutli,

**13.** **MLADEN ŠPILJAK**, voditelj distributivnog sustava Humplin-a d.o.o. Hum na Sutli.

**Članak 3.**

 Ovom se Odlukom imenuje Stožer civilne zaštite Općine Hum na Sutli (dalje:Stožer) kao stručno, operativno i koordinativno tijelo za provođenja mjera i aktivnosti civilne zaštite u velikim nesrećama i katastrofama.

**Članak 4.**

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

**Članak 5.**

 Pozivanje i aktiviranje Stožera nalaže Načelnik Stožera, odnosno osoba koju Načelnik Stožera ovlasti. Članovi Stožera pozivaju se, u pravilu, putem nadležnog Područnog ureda za zaštitu i spašavanje Krapina ili na način utvrđen Planom pozivanja Stožera civilne zaštite Općine Hum na Sutli.

**Članak 6.**

 Sredstva za rad Stožera osiguravaju se u Proračunu Općine Hum na Sutli.

 Administrativno-tehničke poslove za Stožer obavlja Jedinstveni upravni odjel Općine Hum na Sutli.

**Članak 7.**

 Danom stupanja na snagu ove Odluke prestaje važiti Odluka o imenovanju Stožera civilne zaštite Općine Hum na Sutli („Službeni glasnik Krapinsko-zagorske županije br. 8/20, 10/20 i 52/20).

**Članak 8.**

Ova Odluka stupa na snagu danom donošenja, a objaviti će se u „Službenom glasniku Krapinsko-zagorske županije“.

 **OPĆINSKI NAČELNIK**

 **Zvonko Jutriša, dipl.ing.stroj.**